**Príloha 2**

**Pokyny pre vyplnenie a podávanie formulára**

**„Žiadosť o finančnú podporu projektu MVTS z rozpočtových prostriedkov SAV“**

Konkrétne poznámky/vysvetlivky sú uvedené len k niektorým položkám formulára.

**Položka / Poznámka**

**Druh projektu/názov programu**

V zátvorke sú uvedené príklady v posledných rokoch sa vyskytujúcich druhov/programov medzinárodných projektov,

na podporu ktorých boli pridelené finančné prostriedky z rozpočtu SAV.

Zaradenie ďalších druhov/programov do podporného financovania projektov z rozpočtu SAV je možné po posúdení a schválení Komisiou SAV pre MVTS – posudzuje sa význam daného programu z hľadiska aktivít medzinárodnej spolupráce SAV.

**Doba riešenia projektu od-do**

Uvádzajte dátum začiatku a ukončenia **účasti Vašej organizácie** v projekte.

Pozor, dátum nemusí byť totožný so začiatkom a ukončením doby celého projektu (konzorcia).

**Objem finančných prostriedkov požadovaných na podporu projektu z rozpočtu SAV**

Pri určení výšky požadovaných fin. prostr. z rozpočtu SAV na podporu Vášho projektu MVTS vychádzajte z ustanovení **bodu 5** (Kritériá pre udeľovanie finančných prostriedkov MVTS) „Zásad prideľovania finančných prostriedkov v SAV na podporu projektov medzinárodnej vedecko-technickej spolupráce (MVTS) na rok 2019“. Maximálne si možno nárokovať sumu, ktorá je v súlade s limitami uvedenými v jednotlivých kategóriách druhov projektov MVTS. Výška požadovanej sumy má byť stanovená na základe racionálneho a seriózneho odhadu zdôvodnenej potreby požadovanej sumy a môže byť aj nižšia ako limitná.

Finančné prostriedky na podporu projektov MVTS sa prideľujú v rámci tých kalendárnych rokov, v ktorých má organizácia účasť v projekte. Ak doba účasti v projekte je v danom roku kratšia ako dĺžka kompletného kalendárneho roka (12 mesiacov), prideľuje sa podpora len na alikvotnú časť roka.

Požadovaná suma na podporu projektu na celé obdobie účasti v projekte sa rovná súčtu požadovaných súm na jednotlivé roky účasti v projekte.

**Žiadosti sa podávajú na Odbor medzinárodnej spolupráce** Úradu SAV **poštou** (1x) na adresu:

OMS Úradu SAV,

Štefánikova 49

814 38 Bratislava,

**a elektronicky (**vo formáte rtf, doc, docx, pdf)na adresu bibova@up.upsav.sk.

V prípade otázok kontaktujte OMS Úradu SAV:

Ing. Katarína Bibová, bibova@up.upsav.sk, tel.: +421 2 575 10 136.